Ego Mathildis, comitissa Nivernensis, notum facio universis presentes litteras inspecturis, quod ego, Deo et ecclesiæ Beatæ-Mariæ Fonteneti et fratribus ejusdem loci, laudavi et concessi quidquid ipsi Fontenetenses in tota terra mea, feudis et posse meo acquisierunt usque ad hodiernam diem, necnon terras, domos et vineas quas magistri Atho et Thomas, fratres, clerici, de Tornodoro, coram nobis eisdem Fontenetensibus in eleemosinam donaverunt. Omnia ista laudavi dictis fratribus Fontenetensibus tenenda, in perpetuum, et pacifice possidenda. Ipsi, vero, Fontenetenses mihi concesserunt anniversarium bonæ memoriæ Agnetis, matris meæ, et anniversarium meum, post obitum meum, singulis annis, in eorum ecclesia celebrandum. In cujus rei testimonium, presens scriptum sigilli mei munimine tradidi roboratum. Actum, anno Domini Mº CCº XLIIIº, in vigilia Beati-Remigii.